সংবাদ মাধ্যম বিবিসি লিখেছে, হামলাকারীরা মূলত যাযাবর গোষ্ঠীর সদস্য। অন্যদিকে হামলার শিকার হওয়া ব্যক্তিরা পেশায় কৃষক, তারা মূলত খ্রিস্টান। আক্রান্ত খ্রিস্টান সম্প্রদায়ের সদস্যরা জানান, স্থানীয় সময় শনিবার দুপুর ৩টার দিকে তাদের গ্রামে হামলা চালানো হয়। হামলাকারীরা সংখ্যায় প্রায় ৩০০ হবে। তাদের সবার কাছে ছিল অস্ত্র। এলোপাথারি গুলির পাশাপাশি ঘরে অগ্নিসংযোগও করে হামলাকারীরা। গুলির মুখে গ্রামবাসীরা পালাতে বাধ্য হয়। এমন কি নিরাপত্তা চৌকি পার হয়ে যাওয়ার পরও গুলি বন্ধ হয়নি। হামলায় পালানো নিরাপত্তা রক্ষীরাও চৌকি ছেড়ে পালিয়ে যেতে বাধ্য হয়। প্রায় ঘণ্টাখানেকের পথ পাড়ি দিয়ে তারা পৌঁছান এই ইমামের গ্রামে। তিনি আশ্রয় প্রার্থীদের নারী, পুরুষ ও শিশু-সহ ২৬২ জন নিজের বাড়ী ও মসজিদে লুকিয়ে রাখেন।